क्रिस्टियानो रोनाल्डो 5 अलग-अलग विश्व कप में गोल करने वाले पहले खिलाड़ी बने
Tags: Sports Sports News
फीफा वर्ल्ड कप में घाना के खिलाफ 24 नवंबर को पुर्तगाल के कप्तान क्रिस्टियानो रोनाल्डो ने पहला गोल मारकर 5 अलग-अलग विश्व कप में गोल करने वाले पहले खिलाड़ी बन गए।
महत्वपूर्ण तथ्य
ग्रुप H के पहले मुकाबले में पुर्तगाल के कप्तान रोनाल्डो ने 65वें मिनट में पहला गोल मारा, इसी के साथ वह पांच अलग-अलग वर्ल्ड कप (2006, 2010, 2014, 2018, 2022) में स्कोर करने वाले दुनिया के पहले पुरुष फुटबॉलर बन गए हैं।
इस रिकॉर्ड के साथ रोनाल्डो ने ब्राजील के पेले, जर्मनी के यूवे सीलर और मिरास्लोव क्लोज को पीछे छोड़ दिया है जिन्होंने चार वर्ल्ड कप में गोल मारे हैं।
37 साल के क्रिस्टियानो रोनाल्डो ने अपने इंटरनेशनल गोल की संख्या 118 कर दी है। घाना के खिलाफ 3-2 की जीत में उन्होंने वर्ल्ड कप करियर का आठवां गोल दागा।
दिग्गज खिलाड़ी क्रिस्टियानो रोनाल्डो की अगुआई में पुर्तगाल ने 15 मिनट में दागे तीन गोल की बदौलत फीफा विश्व कप के ग्रुप एच मैच में घाना को 3-2 से हराकर अपने अभियान की शुरुआत जीत के साथ की।
Please Rate this article, so that we can improve the quality for you -